
DISPUTATIO  MEDICA 


HYDROTHOR  ACE. 


AUCTORE,  A.  W.  DAVIS, 


Inter  genera  nec  pauca,  neque  levia  valetu¬ 


dinis  adversae,  quae  viribus  luxu  aliundeve 
fractis  enasci  soleant,  nullum  omnino  crebri¬ 
us  corpora  humana  plectit,  saepiusve  praesen- 
tissimis  et  potentissimis  medicinae  auxiliis  ob¬ 
nititur,  quam  quod  apud  medicos  hydrops  no- 
minatur.  Non  in  animo  est  de  hydrope  om« 

nigeno  disputare  ;  quippe  quod  argumentum 
tam  late  patet,  ut  angusti  limites,  quibus  con- 
tineor,  omnia  notatu  digna  vix  amplectantur  ; 
Hydrothoracem  igitur  selegi,  de  quo,  legi 
scribere  imperanti  obsecutus,  pauca  dissere¬ 
rem  :  non  sane  spe  novae  lucis  afferendae  huc 
adductus;  sed,  quam  brevissime  et  clarissime 
potero,  quae  viri  celeberrimi  de  hoc  morbo 
edocuerint,  proponere  statui. 

Hydrops,  quem  Latini  “  aquam  inter  cu¬ 
tem”  vocarunt,  ita  definiri  potest :  ‘  major 
copia  laticis  quam  fert  natura,  in  aliquam 
membranam  serosam  profusa,  mucosis  simul 
minus  aequo  secernentibus.’  Duplicis  autem 
generis  sunt  hydropes  :  nimirum  latex  vel  in 
membranam  cavernosam  funditur ;  vel  in 
capsulas  ampliores.  Si  in  illam,  morbus  ana - 
sarca  nominatur :  si  in  has,  plures  hydropes 
constituuntur ;  scilicet  hydrocephalus ,  hydro - 
thorax ,  ascites ,  hydro»rachitis ,  hydrocele,  hy - 
drocardia • 


DE  HYDROTHORACE.  $ 

Hydrothorax  est  latex  utroque  vel  alteru¬ 
tro  pectoris  latere  inclusus.  Complectitur 
quoque  substantiam  pulmonis  propriam  hy¬ 
drope  tumentem,  eapsulamve  cordis  latice 
repletam.  Saepius  tamen  haec  vox  ad  pleurae 
hydropem  indicandam  adhibetur. 

Etiamsi  neuter  sexuum,  nulla  aetas,  nulla 
corporis  indoles  hoc  morbo  sit  immunis,  prae¬ 
cipue  tamen  in  eum  incidunt  senes,  vel  luxu, 
morbis  longis  aliis  ve  noxis  valetudinem  con¬ 
triti.  Eoque  opportunior  est  quisque,  si  ebrie¬ 
tas  vires  solverit  et  viscera  corruperit. 

Cullenus  perceleber  Hydrothoracem  Classi 
Cachexiae^  Ordini  Intumescentia  subjecit,  et  sic 
definivit.  “  Dyspnoea  ;  faciei  pallor  ;  pedum 
oedemata  ;  urina  parca  ;  decubitus  difficilis  ; 
subita  et  spontanea  ex  somno  cum  palpita¬ 
tione  excitatio  ;  aqua  in  pectore  fluctuans.” 

Hsecce  praefatus,  ad  signa  consideranda 
transibo. 

DE  INDICIIS. 

Morbus,  quem  prosequor,  passu  tardo  ac¬ 
cedere  et  quasi  insidiari  jam  iniens  solet ;  nec 
raro  penitus  confirmatur,  et  radices  altas  cor¬ 
pori  infixit,  priusquam  medicus  eum  clare  in¬ 
tellexerit. 

Principio,  angor  circa  prascordia  vexat, 
qui  praesertim  ad  infimam  ossis  pectoris  par¬ 
tem  refertur.  Spiritus  aegre  trahitur  et  emit¬ 
titur,  praecipue  ubi  cursu  expeditiori  corpus 
agitatur.  Cum  vero  mala  demum  invetera¬ 
verint,  homo  assidue  non  solum  inter  equitan¬ 
dum  aut  currendum  sed  quiescens,  difficulter 
anhelat  ;  et  supinus  difficilius  quam  erectus  ; 
ideoque  per  noctem  quam  interdiu.  Nec 
facile  cubat ;  utrum  vero  in  latus  jacere  ne¬ 
quit,  alteri  latex  subesse  consuevit :  quidam 
profecto  eo  opprimuntur,  ut  in  neutrum  sit 
decumbendum  $  et  eos  supinos  esse  oporteat 

inter  dormiendum.  Tali,  pedes  et  crura  aqua 
intercute  intumescunt,  praecipueque  vesperti¬ 
no  tempore.  Tussis  crebro  plectit ;  nec  pi¬ 
tuita  initio  simul  excreatur  ;  demum  vero  spu¬ 
tum  apparet.  Arteriae  saliunt  exiliter,  citius 
quam  ex  consuetudine,  et  inaequaliter.  Vultus 
angorem  animi  luculenter  insignit ;  oculi 
enim  nitoris  soliti  expertes  elanguent ;  facies 
expallescit ;  et  ubi  ad  ultima  perventum  est, 
labra  purpurascunt.  Cor  parum  rite  move¬ 
tur  ;  at  saepe  vehementer  palpitat ;  et  potis¬ 
simum  aegro  decumbente.  Humores  secerni 
et  excerni,  corpore  integro,  soliti  nunc  pene 
supprimuntur.  Urina  parcior  et  eoioris  satu- 
rioris  redditur,  albumine  superfluens  -7  ex  ea- 
que  decidit  quiescente  et  frigente  fuscum. 
Alvus  pigerrima  raro,  durum  exiguumque  de¬ 
jicit.  Sitis  torquet,  vix  satianda  ;  cutis  exa¬ 
rescit  ;  et  ne  multa,  membranae  omnes  mucosce 
minus  aequo  secernunt.  Illud  vero  prae  omni¬ 
bus  signis  memorandum ;  quod  agitato  trun- 

co,  latex  fluctuare,  vel  intus  tremere  sentitur. 
Quod  alii  contemnunt,  ancipiti  indicio ;  cui 
autem  alii  quam  maxime  fidunt.  Quibusdam 
aegrotantium  hoc  malo  brachiorum  alterutrum 
torpet ;  cuique  lateri  adest  liquor,  ejusdem 
brachium  imbecillum  redditur.  Notis  de¬ 
mum  increscentibus,  spiritus  adeo  impeditur, 
ut  homo,  nisi  erectus,  anhelare  vix  possit ;  et 
jacens  pene  extinguatur.  Noctu  somni  bre¬ 
ves  aegro  conciliantur  ;  si  quid  vero  dormiat, 
quies  ista  no n  reficit,  sed  horrida  somnia  ter¬ 
rent  ;  et  infelix  experrectus  extemplo  se  pe¬ 
riturum  conjicit.  His  indiciis  mox  alia  acce¬ 
dunt  mortis  mox  venturae  praenuncii.  Ruunt 
vires ;  sudore  glutinoso  et  egelido  diffluit 
summa  cutis  ;  membra  extrema  perfrigent. 
Tandem  infelix  in  prsecipiti  versatur,  mox  ab¬ 
sumendus,  cui  robur  eo  deficit,  ut  spiritus, 
cordisque  et  arteriarum  motus  quam  exilis¬ 
simi  sint,  et  citissimi,  vultu  extenuato  et  pal¬ 
lido,  dum  crura  hydrope  insigniter  intumes- 

eunt  Mors  huic  misero,  uti  certa,  ita  quo¬ 
que  exoptanda. 


DE  IIS,  QUAE  INCISIS  CORPORIBUS 

PATESCUNT. 

Cadaveribus  absumptorum  scalpello  pate¬ 
factis,  pectus  quam  plurima  praeter  naturam 
exhibet.  Pleura  alterutra  aut  utraque  latice 
ejus  proprio  superfluere  conspicitur.  Quoties 
uni  lateri  soli  hydrops  contingit,  laevum  altero 
frequentius  opprimi,  usu  docemur.  Haud  ra¬ 
ro  humore  simul  capsula  cordis  intumescit. 
Non  semper  liquor  ipsi  pleura  inhaeret ;  sed 
interdum  sacculi  complures  exigui  eo  implen¬ 
tur,  pectori  equidem  infixi :  unde  proprium 
hydrothoracis  genus  constituitur.  Hi  vero 
hydatides  appellantur :  liquor  istis  saccis  in¬ 
clusus  aliquanto  crassior  et  flavior,  quam  qui 
fere  hydropem  conficit,  repentur» 

Cor  non  raro  vitiosum  invenitur ;  vix  sane, 
aut  ne  vix  quidem  integritate  gaudet ;  quip¬ 
pe  cujus  vitia  multa  causae  sunt  hujus  morbi 
praecipuae.  Persaepe  durius  est  quam  natura 
fert,  eo  ut  vel  totum  vel  hic  illic  pene  in  os 
fuerit  versum.  Cor  sinistrum  frequentius 
quam  dexterius,  male  se  habet.  Valvae  mi¬ 
trales  et  semilunares  arteriae  magnae  propriae 
saepenumero  induruisse  comperiuntur.  In¬ 
terdum  aorta ,  ubi  se  arcuat  aut  rigida  os  si¬ 
mulat,  aut  aneurismate  imbecilla  est. 

Pulmo  collapsus  densari  consuevit  \  et  in 
aquam  conjectus  vix  ei  supernatat,  aut  tarde 
praeceps  fertur :  neque  vero  hoc  perpetuum 
est.  Aliquando  hoc  viscus  tuberculis  obtura- 
tur,  ulcereve  foedatur :  quod  si  inflammatio 
hydropem,  de  quo  agitur,  antecesserit,  pleura 
costarum,  et  ea  pulmonis  propria  hic  illic  co¬ 
haesisse  apparent. 

Nec  sana  ventris  semper  reperiuntur  visce¬ 
ra.  Nonnullis  jecur  induruit,  amplius  simul 


DE  HYDROTHORACE. 


9 


quam  ex  consuetudine ;  neque  hoc  solum, 
sed  aliquando  pancreas  eodem  vitio  laborat. 
Non  desunt  alia  \  tantuli  tamen,  ut  non  male 
de  iis  sileatur. 


DE  SIGNORUM  RATIONE. 

Causa  continente  alicujus  morbi  cognita, 
fere  patebit  signorum  ratio.  Quod  ad  malum, 
de  quo  scribimus,  ea  quas  secto  cadavere  in¬ 
trospiciuntur,  satis  arguunt,  hydrothoracem 
latice  pleura  incluso  superfluente  contineri. 
Consilium  est  non  nisi  quaedam  graviorum 
signorum  inquirere. 

Spiritus  difficilis .  Liquor,  qui  hoc  morbo 
implicitis  pulmonem  circumfert,  eum  admo¬ 
dum  gravat,  ideoque  efficit  ut  animae  fistulas 
omnes  minus  aequo  aeris  circumflui  accipiant ; 
et  sanguis  lentiori  cursu  hoc  viscus  permeet. 

Quo  fit  ut  spiritus  difficulter  trahatur  et  emit¬ 
tatur. 

Respiratio  erecto  quam  jacenti  expeditior . 
Homine,  cubante,  humor  pulmonis  superfi¬ 
ciem  totam  ubique  asqualiter  premit :  et  ad 
pectoris  supremam  partem  ascendit.  Hinc 
spiritus  valde  praegravatur.  Ubi  latex  uni  la¬ 
teri  insidet,  aeger  ex  facili  in  id  cubans  anhe¬ 
lat  :  difficillime  tamen,  in  sanum  jacens  ;  eo 
quod  humor  huc  inclinatus  pulmonem  integ¬ 
rum  premit  insigni  pondere.  Erecto  expedi¬ 
tior  spiritus  evenit ;  quod  serum  suo  nutu 
deorsum  fertur,  pulmonem  minus  compressu¬ 
rum,  septique  transversi  motum  adjuturum. 

Crurum  pedumque  tumor .  Causa  e  duplici 
artus  inferiores  intumescunt :  partim,  nempe, 
quod  solutis  viribus,  vasa  exhalando  dicata  plus 
justo  profundunt,  absorbentia  minus  recipi¬ 
unt  :  partim,  sanguis  in  pulmone  tardatus. 

nec  facile  ab  artubus  inferioribus  redux,  ef¬ 
ficit  ut  horum  venae  tumefactae  aegerrime  san¬ 
guinem  ab  extimis  arteriis  accipiant ;  et  ideo, 
ut  patula  earum  ostia  magis  solito  humoris  in 
sacculos  membranae  cavernosae  fundant. 

Cor  palpitans .  Quoties  cor  palpitat,  ejus 
cava  sanguine  superfluunt ;  scilicet  cor  ve¬ 
hementer  agit,  eo  quod  incitamento  insolito, 
id  est,  insigni  copia  sanguinis,  irritatur.  Quem 
igitur  plectit  hydrops  pectoris,  ei  cor  palpi¬ 
tat  y  quia  ejus  atria  dextra,  ob  sanguinem 
lento  motu  per  pulmonem  translatum,  intu¬ 
mescunt;  porro  valvae  ejus,  praesertim  mi- 
trales ,  persaepe  obrigent ;  unde  cursui  sangui¬ 
nis  haud  parum  obstant» 

Brachiorum  alterutrum  imbecillum .  Torpet 
brachium,  quia  latex  pectore  inclusus  nervum 
phrenicum  premit ;  qui  eodem  fonte  nascitur 

quo  plexus  axillaris .  Hanc  vero  rationem 
ejus  signi  anceps  dubiusque,  propono.. 

Secernenda  et  excernenda  suppressa .  Hy¬ 
drops,  quod  jam  proposui,  est  humor  mem¬ 
branis  serosis  superfluens,  mucosis  deficiens. 
Cur  ita  se  res  habeat,  paucis  explorabo.  Hy¬ 
drops  pectoris,  pulmone  gravato,  nec  raro 
corde  vitiato,  facit  ut  sanguis  tarde  et  diffi¬ 
culter  per  lime  deferatur,  nec  ut  homine  sano, 
penitus  reficiatur.  Hinc  sanguis  venis  abun¬ 
det,  arteriisque  deficiat  necesse  est ;  verisi¬ 
mile  est  quoque  his  subesse  sanguinem  minus 
purum,  et  incitando  habilem.  Venis  disten¬ 
tis  oportet,  ut  ora  patula  arteriarum  plus  so¬ 
lito  laticis  in  membranam  cavernosam  et  alias 
serosas  fundant ;  haud  secus  atque  fistula  non 
vitalis  liquorem  per  ejus  ostium  effluere  sinit, 
exitu  alio  denegato.  Humores  autem  secer¬ 
nendi  supprimuntur,  quia  actio  arteriarum 

propria  et  vegeta  eos  gignit ;  haec  vero  lan¬ 
guescit,  quod  arteriis  deest  irritamentum  ido¬ 
neum. 

Somni  turbatu  Cerebrum  et  pulmo  circulo 
quasi  asterno  se  invicem  incitant,  juvant,  lae¬ 
dunt  ;  alterque  alterius  bonorum  aut  malorum 
iit  particeps.  Pulmo  non  solum  continenter 
laborat,  hydrope  pectoris  urgente,  at  multo 
vehementius  inter  decumbendum  ;  idque  ex 
causa  prius  memorata.  Actio  cerebri  hinc 
in  tantum  perturbatur,  ut  somnia  dira  dormi¬ 
entem  exagitent,  demum  que  e  somno  exci¬ 
tent.  Jam  experrecto  cor  fortiter  et  inaequa¬ 
liter  salit ;  quippe  cujus  cava  mole  perinsigni 
sanguinis  tument. 

DE  CAUSIS. 

Causae  hujus,  uti  aliorum  morborum,  du¬ 
plicis  sunt  generis :  scilicet,  quae  homines  op- 

portunos  reddunt ;  et  quae  morbum  ipsum 
gignunt.  De  utrisque  nunc  disputandum. 

De  Proclivitate .  Vires  fracte  potissimum 
corpora  huic  morbo  subeundo  aptant.  Qui¬ 
dam  perhibent  mares  prae  mulieribus  oppor¬ 
tunos  esse  :  qui  si  recte  judicaverint,  id  acci¬ 
dere  existimo,  quod  illi  causis  excitantibus, 
ob  vite  rationem,  magis  objici  solent.  Na¬ 
tura  potius  faeminas  procliviores  finxit ;  quippe 
quas  fibris  mollioribus  et  viribus  tenuioribus 
instruxit.  Quibus  perpensis,  anceps  de  hac 
re  haereo.  Propensi  sunt  obesi,  si  laxa  simul 
partium  fabrica  iis  contingat ;  et  omnes  ea 
corporis  proprietate  donati,  quae  temperamen¬ 
tum  leucophlegmaticum  apud  medicos  nomina¬ 
tur.  Robur  sanguinis  cursu,  abortu,  partu 
frequenti,  alvi  dejectione  vehemente,  aliun- 
deve  contritum  efficit  ut  aliquis  quam  facil¬ 
lime  in  hoc  dirum  malum  incidat.  Corpus 
in  senium  jam  vergens  permultum  operae  quo- 

que  huc  confert ;  idque  e  causis  pluribus. 
Cor  et  vasa  senioribus  infirmantur  ;  eo  quod 
jam  diutius  egerint.  Quinetiam,  natura  hanc 
tulit  legem,  ut  membrana  arteriarum  et  cor¬ 
dis  intima  ideoque  hujus  valvae,  annis  ingra¬ 
vescentibus,  obrigeant,  et  pene  in  os  conver¬ 
tantur,  venae  autem  emolliantur.  Hinc  hae 
valde  turgeant,  necesse  est :  nemo  autem,  me¬ 
dicinae  peritior,  ignorat  in  quantum  venae  op- 
pietae  hydropi  omnigeno  faveant.  Denique5 
uti  imbecillitas  facit,  ut  hydrops  facilius  ali¬ 
quem  implicet ;  ita  etiam  eum  inferre  potest : 
vasa  enim  exhalantia  laxata  plus  aequo  humo¬ 
ris  effluere  sinunt,  lymphatica  autem  debilia 
minus  resorbent. 

r 

De  Causis  Excitantibus .  Causae  excitantes 
aliam  atque  aliam  distributionem  accipere 
possunt.  Satis  convenire  videtur  ut  ad  dua 
capita  referantur ;  quorum  unum  vitia  par¬ 
tium  interiorum,  quae  hunc  morbum  pariunt, 

amplectatur ;  alterum  ceteras  omnes  causas 
comprehendat. 

Causae  omnes  illae  aut  circuitu  sanguinis, 
aut  motu  humoris  per  vasa  resorbentia  prae¬ 
pediendo  nocent.  Huc  pertinent  cor  sinis- 
trum  quovis  vitio  laborans,  morbi  pulmonis, 
officia  venae  azygi ,  ductusve  thoracici  gravata 
et  jecur  ampliatum  et  duratum.  Yitia  laevi 
cordis,  quae  volo,  sunt  valvae  mitrales ,  aut 
arteriae  magnae  propriae  in  os  versae  ;  ventri¬ 
culus  sinister  ampliatus,  et  simul  infirmus, 
aut  osseus  :  porro  aorta  jam  iniens  aut  ubi  se 
arcuat,  rigida  aut  aneurismate  tumefacta. 
Quae  omnia  hydropem  pectoris  moliuntur,  ob¬ 
stando,  quo  minus  aditus  facilis  in  arterias 
sanguini  patescat  ;  et  igitur,  ne  idem  per  ve¬ 
nas  pulmonicas  ad  auriculam  laevam  reducatur : 
unde,  his  valde  turgentibus  arteriae  sodales 
majorem  justo  laticis  copiam  halent,  necesse 
est.  Arcus  aortce  aneurismate  intumens  quo¬ 
que  ductum  thoracicum  aliquando  premit ; 

quo  efficitur  ut  vasa  resorbentia  aegrius  hu¬ 
mores  intus  profusos  recipiant. 

Asthma ,  peripneumonia ,  tubercula  pulmoni 
infixa,  aut  quicquid  aliud  ejus  malorum  san¬ 
guinem  circumeuntem  tardet,  inter  causas 
excitantes  habenda. 

Vena  azygos  oppressa,  aut  varice  imbecilla 
eodem  spectat :  sic  enim  tumefiunt  ultra  de¬ 
bitum  venae  intercostales  et  bronchiales :  quod 
sequitur,  ut  arteriae  earum  conjugae  plus  se¬ 
cernant.  In  aprico  est  ex  ante  dictis  cur 
ductus  thoracicus  dilaceratus  aut  pressus  hy¬ 
dropes  progignat. 

Jecur  durius  et  grandius  hydropem  ventris 
saepenumero,  pectoris  nonnumquam  infert :  il¬ 
lum,  vena  portce  comprimenda  ;  hunc  mul¬ 
tiplici  ratione  ;  nempe,  viribus  conterendis, 
quoniam  facultatem  concoctricem  alimenti 
hebetat ;  aorta  gravanda,  et  ita  sanguine  ad 
arterias  pectoris  exhalantes  copiosius  delato  ; 

demum,  septi  transversi  actione  praepedienda, 
unde  spirandi  difficultas  nascitur. 

Causae  non  in  visceribus  positas,  sunt  cutis 
e  scarlatina ,  vel  erysipelate  ex  improviso  deflo¬ 
rescens,  exinanitiones  subito  repressae,  veluti 
hcemorrhois,  halitus  cutis,  menstrua ;  potus 
quoque  frigidi  corpore  sudante  ingesti,  aer 
humidus  et  frigidior ;  quas  sudore  supprimen¬ 
do  nocent :  et  undecunque  robur  comminui¬ 
tur.  Noxas,  quas  viribus  labefaciendis,  homi¬ 
nem  hoc  morbo  implicant,  sunt  sanguinis 
profusio  major,  aut  arte  aut  natura  hanc  mo¬ 
liente  ;  alvi  dejectiones  crebrae,  ebrietas,  cibi 
parciores  et  tenuiores,  aliaque  ejusmodi.  Om¬ 
nes  hae  causae,  ut  opinor,  praecipue  si,  visceri¬ 
bus  integris,  admoveantur,  quanquam  omni¬ 
geni  hydropis  afferendi  sint  potentes,  saepis¬ 
sime  tamen  anasarcam  cient. 

DE  DIAGNOSI. 

NoTiE  hujus  morbi  raro  non  tam  lucent,  ut 
medicus  vel  artis  Apollinaris  inexpertus,  si 
animum  ad  eas  advertat,  erret.  Illud  solum 
decipere  potest,  quod  alii  morbi,  maximeque 
cordis  proprii,  cum  hoc  sociari  possunt ;  sic 
ut  dictu  sit  difficile,  quo  potissimum  homo  im- 
plicetur.  Qui  praesertim  hunc  simulant,  sunt 
asthma ,  empyema ,  aneurisma  arcus  aortce ,  et 
hydro-cardia.  Quomodo  ab  iis  discerni  possit, 
quam  clarissime  potero,  explicabo. 

Asthma.  Asthma ,  et  hydrops,  quem  prose¬ 
quor,  non  raro  eundem  torquent ;  quod  me¬ 
dicum  fallere  nequibit,  si  utriusque  signa 
probe  cognoverit.  Illud  invicem  modo  ac¬ 
cedit,  modo  quiescit ;  hic  contra  assidue 
aegrum  plectit.  Illud  noctu  hominem  subi¬ 
to  invadit ;  cui  tum  vultus  turgere  et  livere 

< 

consuevit,  anima  trahitur  cum  sono  sibilum 

referente ;  vox  pene  faucibus  haeret :  aeger 
initio  tussiendi  est  impotens,  et  violento  an¬ 
gore  circa  praecordia  cruciatur.  Haec  mala 
prima  fere  luce  tussi  pituitam  viscidam  excre- 
atura  solvuntur,  integritate,  ut  videtur,  secu¬ 
tura.  Plura  ex  his  pectoris  hydropi  defici¬ 
unt  :  quo  ten tante,  cor  saepe  inaequaliter  salit, 
notaeque  accedunt,  qualibus  vacat  alterum. 

Empyema.  Pus  an  serum  pulmonem  impe¬ 
diat,  parvi  intererit,  quod  attinet  ad  signa 

i 

hoc  presso  oriunda.  Proinde  haud  secus  em¬ 
pyemati  atque  hydropi  pectoris,  spiritus  tur¬ 
batur,  vix  trahendus  aut  emittendus,  nisi  cor¬ 
pore  erecto  ;  liquor  porro  utrique,  pectore 
agitato,  fluctuare  sentitur  ;  et  difficile  est 
cubare  in  latus,  cui  deest  humor.  Quo  igitur 
invicem  distant  ?  Inflammatio  pulmonis  illud 
semper,  hunc  raro  antecedit.  Illi  subest  febris 
hectica,  huic  nequaquam.  Illud  porro  pluri¬ 
bus  hydropis  indiciis  vacat  ;  qualia  sunt,  aqua 


DE  HYDROTHORACE. 


n 


pedum  intercus,  labia  liventia,  cordis  motus 
abnormis,  urina  rufa. 

Aneurisma  arcus  Aorta:.  Hoc  dirissimum 
mali  genus  hydropem,  de  quo  disputamus, 
saepe  inducit :  cognitis  autem  utri usque  signis, 
non  errare  poterimus,  etiamsi  coirent.  Aneu¬ 
risma  igitur  propositum,  ubi  aliquanto  diu¬ 
tius  perstiterit,  tumore  dolente,  os  pectoris 
percudente,  vicissimque  se  attollente  et  sub¬ 
mittente,  animas  defectione  frequente,  cordis 
motu  admodum  inaequali  et  incitato,  voce 
imbecilla,  arteria  dextri  carpi,  citius  fortius- 
que  quam  sinistri,  saliente,  aliisque  sui  pro¬ 
priis  denuntiatur. 

Hydro-cardia*  Nullus  morbus  saepius  quam 
hydrops  cordis  capsulae,  propositum  comita¬ 
tur.  Quod  cum  ita  sit,  discernere  posse  pa¬ 
rum  habet  utilitatis,  si  quidem  remedia  eadem 
fere  utrique  conveniunt,  paucis  exceptis. 

Accidere  tamen  potest,  ut  alteruter  eorum 
unicus  adsit ;  unde  opus  sit  hydro-cardice  notas 
intelligere.  Quem  igitur  haec  contorquet,  is 
spirat  facilius  corpore  prorsum  inclinato,  quam 
erecto  ;  erecto,  quam  supino.  Cor  micat  in¬ 
fra  sedem  solitam  ;  pulsum  quasi  duplicem, 
manu  imposita,  ostendit :  liquor  porro  circa 
apicem  cordis  fluctuare  percipitur  ;  et  anima 
crebrius  deficit :  haec  perspecta  dubitantem 
illustrabunt,  errantem  dedocebunt. 


DE  PROGNOSI. 

Nihil  utilius  est  medico,  quam  ut  eventus 
morborum  futuros  praesagire  possit.  Hunc 
in  finem  oportet  non  solum  signa  notet,  sed 
rationem  corporis,  aetatis,  virium,  et  quamdiu 
mala  jam  permanserint,  novisse.  Satis  con¬ 
stat  hominem  sanguine  plenum,  robore  et 
juventa  vegetum  nequaquam  in  praecipiti  ver- 

sari.  Hoc  vero  scire  licet,  longe  saepius  me¬ 
tuendum  esse,  quam  sperandum ;  eo  quod  per¬ 
raro  hydrops  nisi  valetudinem  fractis  contin¬ 
git.  Si  quis,  praeter  morbum  propositum, 
anas  arca  simul  implicatur,  parum  tutus  ha¬ 
bendus  ;  eoque  pejus  est,  cor,  pulmonem, 
jecur  aut  haec  omnia  vitiari.  Quod  si  his  ac¬ 
cedant  vires  gula,  ebrietate,  libidine,  senio, 
aut  aliunde  labefactatae,  homo  servari  non 
poterit.  Neque  spes  superest,  si  cutis  summa 
gelido  diffluit  sudore  ;  si  crura  et  brachia 
magis  indies  intumescunt,  nec  iis  subest  calor : 
si  misero,  nisi  erecto  trunco,  spirare  omnino 
non  liceat ;  si  labra  purpurascere  coeperunt  y 
urinaque  et  stercus,  animi  injussu  labuntur. 
Non  semper  bonum  est  ut  pituita  extussiatur ; 
quo  hoc  signum  felix  habeatur,  oportet  ut 
sputum  sit  facile,  spiritus  simul  expeditior, 
robur  non  deficiat,  nec  artus  aqua  intercute 
tumeant.  Denique,  non  desperandum,  ubi, 


24  DE  HYDROTHORACE. 

visceribus  integris,  medicus  tempestive  et 
morbo  jam  ineunte,  summam  opem  tulerit. 


DE  MEDENDI  RATIONE. 

Perraro  medicina  hydropicos  sanare  potest , 
eo  quod  vitee  ipsius  flamma  fere  iis  languescit, 
nulli  arti  humanas  renovanda.  Longe  saepius 
illud  solum  penes  est  medicum  ;  ut  signa 
molestiora,  quae  fatum  praesens  infelici  mini¬ 
tantur,  consopiat,  et  ita  vitae  spatium  produ¬ 
cat,  aerumnasque  levet. 

Curatio  sequenda  consilio  triplici  contine¬ 
tur  :  hoc  autem  est, 

I.  Efficere,  ut  latex  auferatur. 

II.  Noxas  excitantes  et  exasperantes  sub¬ 
ducere  aut  arcere. 

III.  Morbo  subiato  et  renaturo  obstare. 

I.  Latex  summovetur,  aut  ingestis  quibus* 
dam  medicamentis,  aut  ferramentorum  auxi¬ 
lio.  His  non  utendum,  nisi  illa  spem  fefelle¬ 
rint,  jam  acriter  adhibita.  Praecipue  danda 
erunt,  quae  alvum  fundunt,  sudorem  que,  uri¬ 
nam,  sputum,  vomitum  et  alia  secernenda 
movent.  De  horum  singulis  proximum  est, 
ut  quaedam  disputem. 

Alvi  purgantia  et  ducentia .  Alvum  solicitant 
quaedam  vehementer,  alia  leniter :  haec  so¬ 
lummodo  motum  fibrarum  intestini  motricium 
celerant  ;  ideoque  stercus  dejiciunt,  at  vix 
aliquid  praeterea  moliuntur.  Illa  non  solum 
id  ipsum  efficiunt ;  verum  etiam  arterias  in¬ 
testini  concitant  ;  adeo  ut  membrana  ejus 
intima  plus  secernat,  et  liquidae  dejectiones 
fiant.  Acria  haec  medicamina  unica  hydropicis 
prosunt :  quomodo  juvant,  non  prorsus  conve¬ 
nit.  Iis  assentior  quibus  proficere  videntur, 
partem  sanguinis  tenuem  ab  arteriis  pectoris 

ad  mesentericas  et  membranam  intestinorum  in¬ 
timam  dirigendo  ;  quo  fit  ut,  illas  in  posterum 

i 

minus  seri  profundant,  et  igitur  vasis  lympha¬ 
ticis  solito  modo  agentibus,  hydrops  demum 
evanescat.  Alii  equidem  sibi  persuaserunt, 
alvi  dejectionem  acrem,  vasis  resorbentibus 
incitandis*  hunc  morbum  debellare :  quae 
opinio  nullis  documentis  niti  videtur.  Nosse 
sane  juvat,  haec  remedia  discrimine  non  va¬ 
care,  si  largius,  diutiusque  concedantur  ;  san¬ 
guine  enim  ad  arterias  intestini  impulso,  vasa 
cerebri  in  tantum  vacuefieri  possunt,  ut  ex¬ 
inde  vires  concidant.  Optima  ex  iis  sunt, 
Convolvuli  Jalapce  radix,  Suhmurias  Hydrar- 
gyri ,  Gutta  Gambogia ,  Cucumis  Colocynthis , 
Momordica  Elaterium .  His  rite  adjiciuntur 
Sales  medii.  Alvum  ducere  interdum  utile 
erit. 

Sudoris  moventia.  Ea,  quae  insudare  faci¬ 
unt,  persaepe  opitulantur  \  maximeque  ubi 


DE  HYDROTHORACE. 


27 


frigore,  aut  undecunque  sudor  supprimitur, 
morbus  natus  sit ;  fatendum  simul,  haec  auxi¬ 
lia  magis  aqua  intercute  artuum  implicitis 
convenire  :  Pulvis  Ipecacuanhce  et  Opii ,  parata 
ex  antimonio  opio  adjuncta,  vestitus  laneus  et 
tepidarium,  satis  huc  operas  collocabunt :  non 
autem  his  solis  confidere  decet, 

Urince  cientia .  Nulla  remedia  iis,  quae  uri¬ 
nam  movent,  antecellunt  5  plurimum  enim  hu¬ 
moris  citra  imbecillitatem  illatam,  detrahunt. 
Verisimile  est,  quaedam  eorum  vasis  resorben¬ 
tibus  quoque  incitamento  esse  :  Supertartris 
Potassce  scilicet  non  raro  hydropem  celeriter 
tollit,  etsi  parum  urinam  promoverit.  Con¬ 
troversia  tamen  de  hac  re  missa,  satis  constat 
Digitalem  purpuream ,  Scillam  maritimam ,  sa¬ 
lem  ante  dictum,  oleum  Juniperi  communis , 
Acet  item  Potassce  et  Spiritum  JEtheris  Nitrosi , 

quae  omnia  urinae  augendae  accommodantur, 

/ 

perquam  in  hydropem  pectoris  valere.  Cae- 

teris  Digitalis  purpurea  habetur  praelucere. 
Quando  jecur  duratur.  Scillae  maritimae  adjici- 
tur  Suhmurias  Hydrargyri . 

Sputi  moventia.  Ea  quae  faciunt  ut  mem- 
brana  fistularum  animas  mucosa ,  hydrope  ten- 
tatis  siccior,  plus  secernat,  et  pituita  secreta 
expuatur,  in  hoc  genus  hydropis  quam  maxi¬ 
me  proderunt ;  idque  ex  causa  satia  manifes¬ 
ta.  Scillae  maritimae  pauxillum,  vinum  Tar- 
tritis  Antimonii,  vapor  aquas  ferventis  cum 
spiritu  acceptus,  Ammoniacum ,  satis  in  hunc 
finem  respondebunt* 

Quae  vomitum  inferunt.  Vomitus  hydropi¬ 
cos  duplici  e  causa  adjuvat :  scilicet,  effici¬ 
endo,  ut  secernenda  secernantur,  et  excernen¬ 
da  excernantur :  necnon,  vasa  absorbentia 
concitando.  At  non  semper  medicamine  ex¬ 
citandus  est :  si  enim  cor  vitiis  laborat,  metus 
non  deest,  ne  vehementes  nisus  inter  vomen- 

dum  editi  hominem  repente  strangulent,  aut 
cor  ipsum  dirumpant.  Vomitus  quoque  pro¬ 
ficit,  eo  quod  sputum  et  sudorem  elicit :  quo» 
ties  ventriculus  sit  solicitandus,  Tartris  AntL 
monii  et  Ipecacuanhce  radix  id  optime  effice¬ 
re  consuerunt. 

De  Exulcerantibus  non  silendum.  Conji¬ 
cio  hoc  genus  auxilii  perraro  idoneum  esse  ;  in 
hydropem  sane  pectoris  magis  quam  alios. 
Metuendum  est,  ne  ulcus  mali  moris  inde  na» 
tum  ad  gangraenam  illico  ruat ;  idque  ob  va¬ 
letudinem  fere  conquassatam.  Si  vero  spiri¬ 
tus  valde  laborat,  necdum  contritum  sit  ro¬ 
bur,  quoniam  sedes  hujus  morbi  cordi  vicina 
est,  oportebit  cutem  circa  os  pectoris  exul¬ 
cerare.  Tartris  Antimonii  Meloe  Vesicatorio 
praestat :  quippe  qui  sal  inflammationem  ac¬ 
cendit  minus  ad  gangraenam  praecipitem. 

De  Paracentesi .  His  omnibus  frustra  ad- 

hibitis,  et  spirandi  facultate  vehementer  impe¬ 
dita,  opus  erit  humorem  ope  ferramenti  elice¬ 
re.  Cavendum  ne  vasa  et  nervi  intercostalia 
vulnerentur ;  et  praesertim  ne  pulmo  violetur. 
Si  igitur  suspicari  liceat,  pleuras  alicubi  pec¬ 
toris  cohaerere,  humore  nempe  non  fluctuare 
percepto,  corpore  erecto  non  spiritum  expedi¬ 
ente,  et  inflammatione  praegressa,  pectus  non 
perterebrandum.  Periculum  est  quoque,  ne, 
curante  imperito,  aer  pectus  subeat.  Quibus 
perspectis,  rarius  medici  laticem  ita  tollunt. 

II.  Si  jecur  durum  hydropem  intulerit, 
praeparatis  ex  hydrargyro  resolvendum.  Cor¬ 
dis  vitia  non  sunt  medicabilia  :  causae  tamen, 
quae  ea  exasperant,  evitari  possunt.  Ebrietas 
fugienda :  temperate  vivendum  :  coelum  sic¬ 
cum  humido  praestat.  Corpus  panno  laneo 
vestiendum. 

III.  Morbo  fugato,  viribus  succurrendum. 
Cinchona  officinalis ,  et  e  ferro  praeparata,  sumi 
debebunt :  nec  aliquantum  vini  rubri  Lusita- 

nici  alienum  erit.  In  mare  aut  frigidarium 
quotidie  descendendum,  ni  virium  ratio,  id 
est,  harum  summa  resolutio  id  fieri  vetet. 
Ambulandum  aut  equitandum  indies,  citra 
fatigationem.  Cibus  optimus  est,  qui  ex  fa¬ 
cili  concoquatur,  e  media  materia.  Elici  opor¬ 
tet  quaeque  secernenda  et  excernenda.  De¬ 
nique,  potus  meraci  nocentissimi  sunt :  quod 
si  infirmitas  et  consuetudo  prava  potandi  prae¬ 
gressa  incitamentum  hujusmodi  postulent, 
vinum  et  cerevisia  fortior,  alcoholi ,  spirituive 
Gallico  aut  Indico  anteferenda. 


FINIS. 

